REPUBLIKA HRVATSKA

BRODSKO POSAVSKA ŽUPANIJA

OPĆINA DRAGALIĆ

Jedinstveni upravni odjel

KLASA: 013-02/23-01/02

URBROJ: 2178-27-02/1-23-1

Dragalić, 06.03.2023.

 Općina Dragalić, temeljem članka 11. Zakona o pravu na pristup informacijama (Narodne novine broj 25/13, 85/15 i 69/22), dana 06.03.2023. objavljuje

**SAVJETOVANJE SA ZAINTERESIRANOM JAVNOŠĆU**

Nacrt prijedloga Odluke o izmjenama Pravilnika o provedbi jednostavne nabave

Savjetovanje traje od 06. ožujka do 05. travnja 2023.

 Pozivamo predstavnike zainteresirane javnosti da najkasnije do 05. travnja 2023 .godine dostave svoje prijedloge, komentare i primjedbe na predloženi Nacrt prijedloga Odluke o izmjenama Pravilnika o provedbi jednostavne nabave s obrazloženjem, putem pošte ili osobno na adresu Jedinstveni upravni odjel Općine Dragalić, Trg sv. I. Krstitelja 2, Dragalić, 35400 Nova Gradiška ili slanjem emaila na adresu info.dragalic@gmail.com

 Općinsko vijeće je na svojoj 8. sjednici održanoj dana 23.09.2022. godine donijelo Pravilnik o provedbi jednostavne nabave („Službeni glasnik“ br. 7/22).

 Zbog usklađivanja navedenog Pravilnika sa Zakonom o javnoj nabavi („Narodne novine“ broj 120/16 i 112/22), nametnula se potreba donošenja Odluke o izmjenama navedenog Pravilnika u kojoj su predloženi pragovi iskazani u eurima za provedbu jednostavne nabave.

 Prijedlozi, komentari i primjedbe na predloženi Nacrt dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Dragalić.

 Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Dragalić. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

 Nacrt prijedloga Odluke o izmjenama Pravilnika o provedbi jednostavne nabave objavljen je u elektronskom obliku na internet stranici Općine Dragalić , [www.dragalic.hr](http://www.dragalic.hr)

 Nacrt prijedloga Odluke o izmjenama Pravilnika o provedbi jednostavne nabave koji je objavljen na internet stranici Općine Dragalić predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

 Tekst ove objave objavit će se na web stranici Općine Dragalić [www.dragalic.hr](http://www.dragalic.hr)

(Dokumenti- Savjetovanje sa zainteresiranom javnošću).

Po provedenom savjetovanju izradit će se izvješće o provedenom savjetovanju.

 Pročelnica

 Sanja Matijević